L 177/86
SK
Úradný vestník Európskej únie
12.7.2023
(148) Spotreba v Únii sa vyvíjala takto:
Tabuľka 2
Spotreba v Únii (v tonách)
Celková spotreba v Únii Index (2019 = 100)
2019
2020
2021
Obdobie prešetrovania
[70 000 – 75 000]
[42 000 – 46 000]
[44 000 – 48 000]
[47 000 – 51 000]
100
60
63
68
Zdroj: Podnet, vyplnený dotazník navrhovateľa, spolupracujúci vyvážajúci výrobcovia a Eurostat
(149) Spotreba v Únii v posudzovanom období klesla o 32 %.
Po počiatočnom veľkom poklese o 40 % v roku 2020 sa spotreba v nasledujúcich rokoch znovu trochu zvýšila.
Pokles v roku 2020 sa zhodoval s rokom, keď bola Únia najviac postihnutá pandémiou COVID-19, a možno ho z veľkej časti prisúdiť súvisiacim obmedzeniam pohybu, keď boli továrne obidvoch výrobcov a používateľov oceľových hlavičkových plochých profilov dočasne zatvorené.
Navyše, ako sa vysvetľuje v odôvodnení 29, oceľové hlavičkové ploché profily sa primárne používajú v lodiarskom priemysle.
V Únii sa väčšina dotknutých výrobkov používa na výrobu výletných lodí a ďalších luxusných plavidiel, ako aj vojenských plavidiel.
Jedným z dôsledkov pandémie COVID-19 bolo spomalenie objednávok na luxusné plavidlá a výroby luxusných plavidiel, čo malo silný vplyv na výrobu oceľových hlavičkových plochých profilov.
Hoci sa spotreba po roku 2020 zvýšila, ešte ani zďaleka nedosiahla úroveň pred pandémiou.
4.3.
Dovoz z dotknutých krajín
4.3.1.
Súhrnné vyhodnotenie účinkov dovozu z dotknutých krajín
(150) Komisia skúmala, či by sa dovoz oceľových hlavičkových plochých profilov s pôvodom v dotknutých krajinách mal posúdiť súhrnne v súlade s článkom 3 ods.
4 základného nariadenia.
(151) Dumpingové rozpätie stanovené v súvislosti s dovozom z Číny a Turecka bolo nad úrovňou de minimis stanovenou v článku 9 ods.
3 základného nariadenia.
Objem dovozu z jednotlivých dotknutých krajín nebol zanedbateľný v zmysle článku 5 ods.
7 základného nariadenia.
Podiely na trhu v období prešetrovania boli [4,0 – 6,0] % a [53,0 – 58,0] %.
(152) Podmienky hospodárskej súťaže v prípade dumpingového dovozu z Číny a Turecka a podobného výrobku boli podobné.
Konkrétnejšie, dovážané výrobky si konkurovali navzájom a konkurovali si s oceľovými hlavičkovými plochými profilmi vyrobenými v Únii, pretože musia spĺňať rovnaké technické normy a byť certifikované tými istými inštitúciami, než splnia podmienky týkajúce sa ich zamýšľaného použitia.
Oceľové hlavičkové ploché profily zo všetkých zdrojov sa predávajú prostredníctvom rovnakých predajných kanálov a podobným kategóriám zákazníkov.
Lodiarske spoločnosti používajú tie isté oceľové hlavičkové ploché profily na ten istý účel a rozlišujú len podľa technických aspektov výrobku (napr. šírka, dĺžka, trieda ocele atď.), nie na základe jeho pôvodu.
(153) Všetky kritériá stanovené v článku 3 ods.
4 základného nariadenia teda boli splnené a dovoz z Číny a Turecka sa na účely stanovenia ujmy hodnotil súhrnne.